Kommer oor Chiliboy | Nuus24
Pretoria – Die Springbok-haker Chiliboy Ralepelle loop die gevaar om die Bulls se vliegtuig na Australasië te verpas weens die moontlikheid dat hy in 'n tugverhoor Maandag aan roekelose en gevaarlike spel skuldig bevind kan word.Ralepelle is ná die Bulls se Superrugby-oorwinning van 36-26 oor die Western Force uitgewys vir oënskynlike gevaarlike spel by ’n losskrum, het Sport24 berig.Die beweerde oortreding het in die 11de minuut van die wedstryd plaasgevind, toe hy die vleuel Alfi Mafi in die vastelos wou wegwerk.Adam Casselden, die uitwysbeampte, het gesê Ralepelle het moontlik reël 10.4 (h) en/of 10.4 (k) oortree. Dit beteken hy het by ’n losskrum ingestorm, en ook nie sy arms gebruik of aan 'n speler gebind nie.Adv. Jannie Lubbe sal as die voorsittende beampte optree in die tugverhoor, wat Maandag om 17:30 plaasvind. 'n Skuldigbevinding kan lei tot 'n skorsing van ses weke.– Lees hier meer.– Volg Nuus24Sport op Twitter.
Lees meer oor: chiliboy ralepelle | superrugby | bulls VOLGENDE OP NUUS24X